Különleges ritkaságok a Falra fel! 3.0 plakátaukción - Márkamonitor
Főoldal / Kiemelt / Különleges ritkaságok a Falra fel! 3.0 plakátaukción
2019-11-20 2019-11-19 Szaszin Ede251
A múlt század magyar grafikusművészetét reprezentáló, több mint 150 tételből álló aukciót rendeznek zenei, filmes, reklám- és kiállítási plakátokból november 26-án a budapesti Próféta Galériában.
A harmadik Falra fel! plakátaukción több mint 150 nemzetközi és hazai tétellel vár minden érdeklődőt a Múzeum Antikvárium, a Plakátfiú és a Gallery 567. Az aukción eredetileg tömeggyártásra készült, hirdetménynek vagy éppen falragasznak szánt plakátok kerülnek kalapács alá.
Az eredetileg tömeggyártásra készült filmes, zenei, kiállítási és reklámplakátok látványos, különleges hangvételű vagy éppen merész darabok. Mára csupán néhány példány maradt fent belőlük épségben, így egyedi értéket képviselnek. A változatos kollekcióban a filmrajongók, a kreatív lakberendezési ötleteket kedvelők, a gyűjtőszenvedéllyel vagy éppen befektetési szándékkal érkezők és a licitálás izgalmait keresők egyaránt megtalálják számításukat.